**KOMISIJA ZA OCJENU I ODBRANU**

**ZAVRŠNOG RADA NA DRUGOM (II) CIKLUSU STUDIJA**

* **V i j e ć u -**

**Fakulteta političkih nauka**

**I Z V J E Š T A J**

**KOMISIJE ZA OCJENU I ODBRANU ZAVRŠNOG RADA**

Odlukom vijeća Fakulteta političkih naukaod 15.06.2021.godine broj: 01-3-77-14-2/21 imenovani smo u komisiju za ocjenu i odbranu završnog rada na drugom (II) ciklusu studija (4+1) „Nacionalna sigurnost i demokratsko društvo“
 studenta **Bojan Petrović** pod naslovom:

**SIGURNOST I POVJERENJE GRAĐANA ZA VRIJEME MIGRANTSKE KRIZE U GRANIČNU POLICIJU BIH: STANJE I PERSPEKTIVE**

Komisija je u sastavu:

1. Prof.dr. Vlado Azinović, predsjednik
2. Prof.dr. Mirza Smajić, član
3. Prof.dr. Sead Turčalo, član
4. Prof.dr. Emir Vajzović, zamjenski član

Mentor rada je prof.dr. Mirza Smajić.

Shodno Pravilima studiranja drugi (II) ciklus studija na Univerzitetu u Sarajevu, student-ica je podni-o/jela zahtjev za ocjenu i odbranu završnog rada i priložio-la sljedeće:

* pisanu saglasnost mentora da rad ispunjava kriterije navedene u obrazloženju teme,
* tri neukoričena primjerka rada – radna verzija,
* izvještaj iz službene evidencije o ispitima i (E)CTS bodovima.

Komisija konstatira da je student-ica položio-la sve ispite i izvrši-o/la druge obaveze predviđene studijskim programom.

Pregledom rada komisija je ocijenila da se student-ica **Bojan Petrović** pridržava-o/la teme za izradu završnog rada. Daje se kratak rezime završnog rada:

Predmet istraživanja rada su ilegalne migracije i djelovanje Granične policije Bosne i Hercegovine. Kroz rad se pokušava ustanoviti kakav je odgovor ove državne institucije na migrantsku krizu, te koliko i u kojoj mjeri građani BiH imaju povjerenja u GPBiH, odnosno da li se osjećaju sigurno. Hipotetički okvir rada zasniva se na aktivnostima Granične policije Bosne i Hercegovine u cilju povećanja sigurnosti. Izrada rada temeljila se na prikupljanju primarnih i sekundarnih podataka, odnosno podataka koji su već prikupljeni i publikovani u drugim literaturnim jedinicama, te podataka koji su lično prikupljeni, anketiranjem, i obrađeni naknadno.

Ovaj završni rad je podijeljen na dio  Teorijsko - metodološki okvir rada   i  četiri dijela. U  dijelu koji nosi naziv „Teorijsko - metodološki okvir rada“ nalaze se osnovni podaci o temi, predmetu i problemu istraživanja te postavljenim ciljevima, hipotezama i metodama istraživanja ali i o značaju teme. Nakon metodološkog obrazloženja, u prvom dijelu koji  nosi naziv „Mjesto i uloga GPBiH u sustavu unutarnje sigurnosti BiH“ su objašnjeni osnovni pojmovi koji se odnose na ovu tematiku. Kroz ovaj dio pojašnjeni su zadaci GPBiH, zakonsko uporište djelovanja ove institucije, te struktura rada u Bosni i Hercegovini. U okviru drugog dijela koji nosi naziv „Sigurnost u vrijeme migrantske krize: Izazovi i rješenja“ obrađeni su pojmovi poput rizika i sigurnosti, te su navedene neke od teorija sigurnosti koje su razvijene u prošlom periodu. Treći dio  koji nosi naziv „Izvor rizika – migrantska kriza“  u fokus se stavlja novonastala migrantka kriza, te sve potencijalne opasnosti koje ista može da donese. U ovom dijelu definirani su i pojmovi poput imigracije, emigracija, readmisije, te je predstavljena tzv. „Balkanska ruta“. Četvrti dio koji nosi naziv: „Interpretacija rezultata istraživanja“ sadržava opis istraživanja te prezentaciju rezultata, koji su predstavljeni tabelarno i grafički.

Između ostalog, rad ima za cilj da detaljno definira pojmove koji se odnose na migracije, migrantsku krizu, opasnosti koje proizilaze iz iste, te da definira pojmove poput rizika, readmisije. Sa druge strane, kroz rad se predstavljaju aktivnosti i rad Granične policije Bosne i Hercegovine, koje su usmjerene ka minimiziranju rizika koji donosi migrantska kriza. Koristeći dobijene podatke, kandidat je pristupio analizi stepena sigurnosti građana u BiH, te analizi stupnja povjerenja građana u institucije BiH, a priori stupnja povjerenja u Graničnu policiju BiH. Dobijeni podaci i prezentirane analize mogu pomoći  da se poveća stupanj razumjevanja građana, da se istima omogući veći stupanj sigurnosti na osnovu njihovih osobnih iskustava sa ilegalnim migrantima, te da se daju preporuke za dalja istraživanja u ovoj oblasti. Jedino kroz simbiozu djelovanja građana BiH i nadležnih institucija, poput Granične policije BiH moguće je raditi na povećanju stupanj sigurnosti, odnosno na povećanju kvalitete života.

Kroz rad se pokušava ukazati na to da, uprkos angažmanu Granične policije Bosne i Hercegovine, građani se ne osjećaju dovoljno sigurni, ne osjećaju se dovoljno zaštićeni, te imaju priliku vidjeti, susresti i doživjeti neugodnoste sa ilegalnim migrantima. Urađeno istraživanje odnosi se na uzorak od 100 ispitanika u BiH, koji su kroz proces anketiranja dali svoj stav o osnovnim elementima koji se odnose na migracije, migrante, migrantsku krizu, sigurnost i rizik.

Radom se želi staviti naglasak na potrebu za većom zaštićenošću građana BiH, za većom sigurnošću. Iako je rad Granične policije, sigurno, veoma posvećen, i usmjeren ka minimiztaciji bilo kakve neugodnosti koju građani mogu imati sa ilegalnim migracijama, ipak postoje određeni nedostaci u njihovom radu, koje su dijagnosticirali sami građani.

Istraživačćki ciljevi su stavili fokus na definiranje osnovnih pojmova, te na analizu dostupnih materijala koji se odnose na ovu problematiku. Sa druge strane, hipotezama je ispitivan međuodnos nezavisnih i zavisnih varijabli, kako bi se identificirala korelacije među istima. Stoga, rad objedinjuje pregled sekundarnih podataka, koji su prezentiranu u prvom dijelu rada, a u drugom dijelu rada nalazi se prezentacija deskripitvnih podataka, koji su prikupljeni i obrađeni, i zahvaljujući kojima su se mogle ispitati postavljene hipoteze.

Komisija konstatira da je završni rad studenta-ice **Bojan Petrović** rad u kojem je student-ica obradi-o/la odabranu temu primjenom naučnih/stručnih metoda, te time dokaza-o/la da je savlada-o/la nastavni plan i program studija, steka-o/la potrebno znanje i osposobi-o/la se za njegovu primjenu, kao i da je osposobljen-a da izvodi zaključke na osnovu postavljenih zadataka.

Na osnovu naprijed iznesenog komisija smatra da su ispunjeni svi formalni i suštinski uvjeti za odbranu završnog rada, te predlaže vijeću **Fakulteta političkih nauka** Univerziteta u Sarajevu da prihvati izvještaj i student-u/ici **Bojan Petrović** odobri javnu odbranu.

Sarajevo, 01.11.2021.godine

K O M I S I J A:

|  |  |
| --- | --- |
| 1. |  |
| 2. | Prof.dr. Vlado Azinović, predsjednik |
| 3. | Prof.dr. Mirza Smajić, mentor/član |
|  | Prof.dr. Sead Turčalo, član |

4.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Prof.dr. Emir Vajzović, zamjenski član